**Pályázat a 2015. évi magyar siklóernyős XC nemzeti bajnokság megrendezésére.**

A magyar nemzeti bajnokságot a Soca Open 2015 elnevezésű versenybe illesztve , a hazai pilóták által már jól ismert helyszínen és az ottani szervezőkkel közösen bonyolítanánk le. A verseny célja , hogy minél több hazai pilóta részt vegyen az eseményen, népszerűsítve a versenysportot, emelje az egész hazai siklóernyőzés színvonalát. A hely közelsége, ismerete, és jó rendezést biztosító szervezők tapasztalata, együtt garantálják , hogy sok magyar pilóta fog elindulni ezen a versenyen. Azt gondolom , hogy a magyar mezőny mellett a szlovén élvonal , illetve más országbeli pilóták is fognak indulni. Ezért várhatóan a verseny színvonala és értéke is ehhez mérhető. Ez a verseny egyformán jó lehetőséget biztosít mind a hazai profi, mind pedig a kezdő vagy alkalomszerűen versenyző pilótáknak.

**A verseny időpontja: 2015, 04. 23-27**

**A verseny helyszíne: Tolmin, Szlovénia**

**A verseny szervezője: Gasper Prevc**

A verseny részleteiről csak később tudunk tájékoztatást adni, mert jelenleg nem elérhető a honlap.

**Nevezési díj:** kb 110 eu

**Magyar díjazás:**

EN-B 1. 2. 3.

EN-C 1.2.3.

Open class/ EN-D, CCC/ 1.2.3.

Női overall ( minden ernyővel) 1.2.3.

Csapat( 5 fő) 1.2.3.

**Költségigény:**

kb. 40 000 Ft kupákra

Természetesen , bármilyen egyéb támogatást. amit a szövetségek nyújtani tudnak( pl. biztosítás, nevezési hozzájárulás…stb.) szívesen veszünk. Azért bátorkodom megírni ezt , mert erre a közelmúltban is volt példa.

A magyar részről a szervezési feladatokat a Fly Away Se nevében én fogom lebonyolítani. Ezért sem az egyesületünk, sem én, nem kérünk semmiféle ellenszolgáltatást.

**Kérem a T. Szakbizottságot, hogy amennyiben nyitva áll erre a lehetőségre azonnal jelezze, mert a nevezési határidő és a verseny létszámkorlátja miatt , azonnal egyeztetni kell a szervezővel!**

**Solymár, 2015-02-19 Simonics Péter**